ai4bharat/Pralekha huggingface dataset:
उपराष्ट्रपती कार्यालय
भारताच्या अवकाश क्षेत्रातील कामगिरीसाठी कोणतीही मर्यादा नसून ही केवळ सुरुवात आहे: उपराष्ट्रपती जगदीप धनखड
अंतराळ क्षेत्रातील कामगिरीने भारताला जगाच्या केंद्रस्थानी पोहोचवले आहे: उपराष्ट्रपती
उपराष्ट्रपती जगदीप धनखड यांनी आज राज्यसभेत भारताच्या अवकाश क्षेत्रातील गौरवशाली प्रवासावरील चर्चेला केली सुरुवात
नवी दिल्ली, 20 सप्टेंबर 2023
इस्रो , अर्थात भारतीय अंतराळ संशोधन संस्थेने मिळवलेले यश हे केवळ असामान्य नव्हे, तर त्यापेक्षा अधिक असून, चांद्रयान-3 मोहिमेच्या यशाने अंतराळ संशोधनाच्या इतिहासात भारताच्या अंतराळ संस्थेचे नाव कोरले गेले आहे, असे उपराष्ट्रपती आणि राज्यसभा सभापती जगदीप धनखड यांनी म्हटले आहे.
"चांद्रयान-3 च्या यशस्वी ‘सॉफ्ट लँडिंग’मुळे चिन्हांकित झालेला भारताचा गौरवशाली अंतराळ प्रवास" या विषयावरील चर्चेला सुरुवात करताना, उपराष्ट्रपतींनी अधोरेखित केले की, भारताच्या अंतराळ कार्यक्रमाने परदेशी प्रक्षेपण वाहनांवरील अवलंबित्वापासून ते स्वदेशी प्रक्षेपण क्षमतेसह संपूर्णपणे आत्मनिर्भरता प्राप्त करण्यापर्यंतचा प्रवास पूर्ण केला आहे. ते पुढे म्हणाले की, भारताने केवळ स्वतःचे उपग्रह प्रक्षेपित करण्याची क्षमताच विकसित केली नाही तर इतर देशांसाठी उपग्रह प्रक्षेपित करण्यासाठी आपल्या सेवांचा विस्तार करत, आतापर्यंत 424 परदेशी उपग्रह प्रक्षेपित केले आहेत.
चंद्राच्या पृष्ठभागावर अवतरण्या व्यतिरिक्त भारताने केलेल्या कामगिरीची प्रशंसा करताना, उपराष्ट्रपती धनखड यांनी सदनाला आठवण करून दिली की, भारताची मार्स ऑर्बिटर मिशन , 2014 मध्ये पहिल्याच प्रयत्नात या लाल ग्रहावर यशस्वीपणे पोहोचले होते.
अंतराळ क्षेत्रातील भारताच्या कामगिरीने "देशाला जगाच्या केंद्रस्थानी पोहोचवले आहे" असे अधोरेखित करून, उपराष्ट्रपतींनी भारताचा अंतराळ संशोधन प्रवास ही गोष्ट ‘देशासाठी अभिमानाची’ आहे, अशी प्रशंसा केली. “चांद्रयान मोहिमेपासून चंद्रापर्यंत, मार्स ऑर्बिटर मिशन  आणि आदित्य-एलएलच्या सौर संशोधना द्वारे, भारताने दाखवून दिले आहे की आपल्या कामगिरीसाठी कोणतीही मर्यादा नसून, ही केवळ सुरुवात आहे,” उपराष्ट्रपती म्हणाले.
उपराष्ट्रपतींच्या भाषणाचा संपूर्ण मजकूर जाणून घेण्यासाठी येथे क्लिक करावेNM/S.Bedekar/R.Agashe/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 52
पंतप्रधान कार्यालय
पंतप्रधानांनी नागरिकांना तेलगु भाषा दिनाच्या शुभेच्छा दिल्या
नवी दिल्ली, 29 ऑगस्ट 2020
पंतप्रधान नरेंद्र मोदी यांनी नागरिकांना तेलगु भाषा दिनाच्या शुभेच्छा दिल्या आहेत.
“तेलगू भाषा दिनाच्या हार्दिक शुभेच्छा. आज आम्ही तेलगु लोकप्रिय करत असलेल्या सर्वांचे कौतुक करतो, विशेषतः तरुणांमध्ये. गिडुगु वेंकट रामामूर्ती यांनाही मी श्रद्धांजली अर्पण करतो, ज्यांचे विचार, लिखाण आणि समाजसुधारणेच्या प्रयत्नांनी अनेक पिढ्यांवर कायमच प्रभाव टाकला आहे" असे पंतप्र्धानानीन आपल्या ट्विटर मधील संदेशात म्हंटले आहे.M.Jaitely/S.Mhatre/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
पंतप्रधान कार्यालय
पंतप्रधान नरेंद्र मोदी यांच्याकडून जनतेला इस्टरच्या शुभेच्छा
नवी दिल्ली, 21 एप्रिल 2019
पंतप्रधान नरेंद्र मोदी यांनी जनतेला इस्टरनिमित्त शुभेच्छा दिल्या आहेत.
‘सर्वांना इस्टरच्या शुभेच्छा! भगवान येशू ख्रिस्ताच्या पवित्र विचारातून कोट्यवधी लोकांना प्रेरणा मिळते. येशू ख्रिस्तांनी हा समाज दृष्ट प्रवृत्तींपासून मुक्त व्हावा यावर भर देत गरीब आणि पिडीतांसाठी करुणेची भावना जागृत केली होती. या विशेष दिवसानिमित्त येशू ख्रिस्तांच्या या शिकवणीतून समाजात शांतता आणि एकात्मतेची भावना वाढीस लागो,’ असे पंतप्रधानांनी म्हटले आहे.
B.Gokhale/R.Aghor/P.Kor
(Visitor Counter : 68
माहिती आणि प्रसारण मंत्रालय
प्रसारमाध्यमांच्या स्वातंत्र्यासाठी सरकार कायम प्रतिबद्ध-प्रकाश जावडेकर
कामगिरी, सुधारणा आणि परिवर्तन या तीन स्तंभांवर नवभारताचा दृष्टिकोन उभारलेला आहे, असे माहिती आणि प्रसारण तसेच पर्यावरण, वने आणि हवामान बदल मंत्री प्रकाश जावडेकर यांनी म्हटले आहे. केरळमधल्या कोची इथे मल्याळा मनोरमा कंपनी लिमिटेडने आयोजित केलेल्या परिषदेत ते आज ' नवभारत : सरकारे आणि माध्यमे' या विषयावर बोलत होते.
भ्रष्टाचारमुक्त, भयमुक्त, सांप्रदायिकता आणि जातीमुक्त , गरिबीमुक्त नवा भारत हे सरकारचे स्वप्न आहे. आपल्या देशात विविधता आहे. जगा आणि जगू द्या यावर भारतीय तत्त्वज्ञान आधारलेले आहे, असे जावडेकर यांनी सांगितले.
माध्यमांच्या स्वातंत्र्यासाठी सरकार कायम प्रतिबद्ध असल्याचे जावडेकर यांनी सांगितले. माध्यमस्वातंत्र्य हे लोकशाहीचे मूलतत्त्व आहे. मात्र लोकशाही असलेल्या नागरी समाजात हे स्वातंत्र्य जबाबदारीसह असते. जबाबदार स्वातंत्र्य म्हणजे नियंत्रित स्वातंत्र्य नव्हे तर ते आपापल्या पद्धती वापरून केलेले स्वनियमन असते, असे जावडेकर यांनी सांगितले.
सोशल मीडियावरून पसरणाऱ्या अफवांमुळे मॉब लिंचिंगसारखे प्रकार घडतात. स्वनियमन यंत्रणेच्या अभावामुळे हे घडते.
टीकेतून नवा दृष्टिकोन प्राप्त होत असल्याने सरकार हर प्रकारच्या टीकेचे स्वागतच करते, असे जावडेकर यांनी नमूद केले. स्वतंत्र संस्था या लोकशाहीची ताकद असल्यामुळे संस्था स्वतंत्र असण्यावर आमचा विश्वास आहे, असेही त्यांनी सांगितले.
केंद्रीय लोकसेवा आयोग
शुद्धीपत्रक – उमेदवारांसाठी सूचना
नवी दिल्ली, 5 डिसेंबर 2022
संदर्भ : दिल्लीच्या एनसीटी अर्थात राष्ट्रीय राजधानी प्रदेश सरकारच्या शिक्षण विभागात शैक्षणिक संचालनालयातील उपप्राचार्य पदाच्या एकूण 131 जागा भरण्यासाठी दिनांक 16 जून 2022 रोजी रात्री 11 वाजून 59 मिनिटांपर्यंत ऑनलाईन पद्धतीने अर्ज सादर करण्यासंदर्भात घटक क्र.09 नुसार 22051009328 या क्रमांकाच्या रिक्त जागांकरिता केंद्रीय लोकसेवा आयोगाने 28 मे 2022 रोजी प्रसिध्द केलेली जाहिरात क्र. 10/2022
एनसीटी दिल्लीच्या राज्य दिव्यांग आयोगाच्या न्यायालयाने 2657/1016/2022/06 या क्रमांकाच्या प्रकरणात दिलेल्या निर्देशांना अनुसरून जीएनसीटी दिल्लीने केलेल्या विनंतीनंतर, आयोगाने खालील सूचना केल्या आहेत:
- दोन्ही हातांच्या कार्यक्षमतेवर परिणाम झालेल्या उमेदवारांना या पदासाठी अर्ज सादर करण्यासाठी 1 डिसेंबर 2022 ते 9 डिसेंबर 2022 रोजी दुपारी चार वाजून एकोणसाठ मिनिटांपर्यंत विशेष खिडकीची सोय करून देण्यात आली आहे. यानुसार अर्ज भरण्यासाठी कृपया पुढील लिंकवर क्लिक करा: https://upsconline.nic.in/
- उपरोल्लेखित कालावधीत केवळ दोन्ही हातांच्या कार्यक्षमतेवर परिणाम झालेले उमेदवार अर्ज करू शकतील.
- पात्रता चाचणी आधीच्या वेळापत्रकानुसार 11 डिसेंबर 2022 रोजीच घेतली जाईल. या चाचणीसंबंधीची सर्व तपशीलवार माहिती तसेच अभ्यासक्रम आयोगाच्या www.upsc.gov.in या संकेतस्थळावर उपलब्ध आहे.
- या पदांसाठी आधी दिलेल्या जाहिरातीमधील उर्वरित सर्व नियम तसेच अटी यांच्यात काहीही बदल करण्यात आलेला नाही.N.Chitale/S.Chitnis/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 91
पंतप्रधान कार्यालय
जल जीवन अभियान अधिक बळकट करण्याच्या वचनबद्धतेचा पंतप्रधानांनी केला पुनरुच्चार
नवी दिल्ली, 9 जून 2023
जल जीवन अभियान अधिक बळकट करण्याच्या वचनबद्धतेचा पंतप्रधान नरेंद्र मोदी यांनी पुनरुच्चार केला आहे आणि सार्वजनिक आरोग्यामध्ये स्वच्छ पाण्याच्या उपलब्धतेची भूमिका अधोरेखित केली आहे.
केंद्रीय जलशक्ती मंत्री गजेंद्र सिंह शेखावत यांनी एका ट्विट मालिकेमध्ये माहिती दिली आहे. त्यानुसार जागतिक आरोग्य संघटनेच्या अहवालानुसार नळाद्वारे पाणी पुरवण्याच्या सार्वत्रिक व्याप्तीमुळे 4 लाख लोकांचा अतिसारामुळे होणाऱ्या मृत्यूंपासून बचाव होईल.
केंद्रीय मंत्र्यांच्या ट्विट मालिकेला उत्तर देताना पंतप्रधानांनी ट्विट केले;
“जल जीवन अभियानाची संकल्पना प्रत्येक भारतीयाला स्वच्छ आणि सुरक्षित पाण्याची उपलब्धता सुनिश्चित करण्यासाठी मांडण्यात आली होती, जे सार्वजनिक आरोग्यासाठी एक महत्त्वपूर्ण पाया आहे. आम्ही हे अभियान बळकट करत राहू आणि आपल्या आरोग्य सेवा व्यवस्थेला बळकटी देत राहू .”S.Patil/S.Kakade/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
संरक्षण मंत्रालय
8वी भारत-म्यानमार समन्वयित गस्त
नवी दिल्ली, 21 मे 2019
8व्या भारत-म्यानमार समन्वयित गस्तीच्या उद्घाटन समारंभासाठी म्यानमार नौदलाच्या यूएमएस किंग टेबिन-श्वेलएचटी  आणि यूएमएस इनले  या युद्धनौकांचे काल अंदमान-निकोबारला आगमन झाले.
28 मेपर्यंत चालणाऱ्या या संयुक्त उपक्रमात या दोन्ही युद्धनौका भारतीय नौदलाच्या सरयू नौकेसह दोन्ही देशांच्या आंतरराष्ट्रीय सागरी सरहद्दीलगत चार दिवस सुमारे 725 किलोमीटर अंतरापर्यंत गस्त घालतील. उपक्रमांतर्गत संयुक्त युद्धसरावही केला जाईल.
N.Sapre/S.Kakade/D.Rane
(Visitor Counter : 79
कोळसा मंत्रालय
कोळसा मंत्रालयाने मेक इन इंडिया अंतर्गत अवजड उपकरणांचे उत्पादन वाढविण्यासाठी उच्चस्तरीय समितीच्या अहवालाचा घेतला आढावा
कोल इंडिया लिमिटेडद्वारे उच्च क्षमतेच्या उपकरणांची आयात आणखी कमी करण्यावर भर
नवी दिल्ली, 15 मे 2023
उच्च क्षमतेच्या उत्खनन उपकरणांच्या आयातीवरचे देशाचे अवलंबित्व आणखी कमी करण्यासाठी आणि देशांतर्गत उत्पादनाला चालना देण्यासाठी, कोळसा मंत्रालय कोळसा उत्खनन क्षेत्रात स्वदेशी उत्पादन क्षमता विकसित करण्यासाठी निरंतर प्रयत्न करत आहे. हे प्रयत्न "मेक इन इंडिया" ला प्रोत्साहन देणाऱ्या आत्मनिर्भर भारतच्या उद्दिष्टांशी सुसंगत आहेत.
हे उद्दिष्ट साध्य करण्यासाठी, अवजड उद्योग मंत्रालय, रेल्वे मंत्रालय, एससीसीएल, एनएलसीआयएल, एनटीपीसी, डब्ल्यूबीपीडीसीएल, बीईएमएल, Caterpillar, Tata Hitachi, GAINWELL यांच्या प्रतिनिधींसह एक आंतरशाखीय उच्च-स्तरीय समिती स्थापन करण्यात आली आहे. उच्च क्षमतेची उत्खनन यंत्र , उच्च क्षमतेचे हायड्रोलिक उत्खानित्र आणि डंपर, हेवी अर्थ मूव्हिंग मशिनरी आणि इतर भूमिगत उत्खनन उपकरणांच्या देशांतर्गत उत्पादनाला चालना देण्याचे मार्ग सुचवण्यासाठी उद्योग संघटना आणि इतर विविध भागधारक यांच्याशी सल्लामसलत करण्यात आली.
सीआयएलचे संचालक  समितीच्या अध्यक्षपदी असून HEMM आणि इतर भूमिगत उपकरणांच्या देशांतर्गत उत्पादनाला प्रोत्साहन देण्यासाठी पद्धती आणि यंत्रणा शोधण्याच्या दिशेने काम करत आहे. समितीने आपला मसुदा अहवाल सादर केला असून त्याचा आढावा कोळसा मंत्रालयाच्या सचिवांनी घेतला आणि विचारविनिमय केला.
सध्या, कोल इंडिया लिमिटेड सुमारे 3500 कोटी रुपयांची उच्च-क्षमता उपकरणे जसे की इलेक्ट्रिक रोप शॉवेल , हायड्रोलिक शॉवेल , डंपर्स, क्रॉलर डोझर्स, इ. आयात करते आणि 1000 कोटी रुपये आयातशुल्क भरते. त्यामुळे आयातीद्वारे यंत्रसामग्री खरेदी करण्यासाठी मोठा खर्च येत असून पुढील पाच ते सहा वर्षांच्या कालावधीत देशांतर्गत उपकरणे उत्पादकांच्या क्षमता विकसित करून, त्यांना चालना देऊन टप्प्याटप्प्याने आयात बंद करण्याचे नियोजन करण्यात आले आहे. काही उच्च-क्षमतेची यंत्रे सध्या देशांतर्गत उत्पादकांकडून चाचणीच्या अधीन आहेत.
या संदर्भात, सीआयएलने उत्पादनक्षमतेवर परिणाम होऊ न देता कोळसा उत्पादन, वाहतूक आणि देखरेखीमध्ये शक्य असेल तेथे देशांतर्गत उपकरणांचा वापर व्हावा, या उद्देशाने तैनात केल्या जाणाऱ्या उत्खनन उपकरणांचे व्यापक मानकीकरण हाती घेतले आहे. सीआयएल ने “मेक इन इंडिया” ला प्रोत्साहन देण्यासाठी मानकीकरण मार्गदर्शक तत्वे देखील जारी केली आहेत.
साधनांच्या स्वदेशी क्षमतांना प्रोत्साहन दिल्यामुळे आयात उपकरणांचे सुटे भाग उपलब्ध नसल्यामुळे लागणार प्रतीक्षा कालावधी कमी होईल. वापरात नसलेल्या किंवा कमी वापरला जाणाऱ्या सरकारी पायाभूत सुविधांबाबतही मेक इन इंडिया अंतर्गत विचार करता येईल.S.Kane/S.Kakade/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 71
सांस्कृतिक मंत्रालय
सांस्कृतिक मंत्रालयाने इंडिया आर्ट आर्किटेक्चर डिझाईन बिएनाले  कार्यक्रमाच्या कर्टन रेझर आणि लोगोचे केले उद्घाटन इंडिया आर्ट आर्किटेक्चर डिझाईन बिएनाले कार्यक्रम डिसेंबर 2023 मध्ये होणार असून त्या अंतर्गत दिल्ली, मुंबई आणि बेंगळुरू येथे कार्यक्रम आयोजित केले जातील: केंद्रीय सांस्कृतिक आणि पर्यटन मंत्री जी.किशन रेड्डी
सांस्कृतिक मंत्रालयाने दिल्लीतल्या नॅशनल गॅलरी ऑफ मॉडर्न आर्ट येथे काल संध्याकाळी इंडिया आर्ट आर्किटेक्चर डिझाईन बिएनाले -2023  या नियोजित कार्यक्रमाच्या पार्श्वभूमीवर 'कर्टन रेझर' कार्यक्रम आयोजित केला होता. यावेळी या कार्यक्रमाच्या लोगोचेही उद्घाटन करण्यात आले.
यावेळी एका व्हिडिओ संदेशाच्या माध्यमातून केंद्रीय सांस्कृतिक, पर्यटन आणि वायव्य प्रदेशातील राज्यांच्या विकास विभागाचे मंत्री जी.किशन रेड्डी यांनी घोषणा केली की, सांस्कृतिक मंत्रालय इंडिया आर्ट आर्किटेक्चर डिझाइन बिएनाले या कार्यक्रमाचा प्रारंभ डिसेंबर 2023 मध्ये करणार असून या कार्यक्रमांतर्गत दिल्ली, मुंबई आणि बेंगळुरू येथे विविध कार्यक्रमांचे आयोजन करणार आहे. त्यांनी या कार्यक्रमाच्या यशासाठी शुभेच्छाही दिल्या.
परराष्ट्र व्यवहार आणि सांस्कृतिक राज्यमंत्री मीनाक्षी लेखी यांनी कार्यक्रमात बीजभाषण केले. इंडिया आर्ट आर्किटेक्चर डिझाइन बिएनाले कार्यक्रम भारताच्या उत्सव संस्कृतीमध्ये दीपस्तंभ म्हणून काम करेल ज्याच्या माध्यमातून जागतिक स्तरावर भारताच्या अलौकिक अशा वास्तुशिल्प आणि कलेचे प्रदर्शन होणार आहे. हा कार्यक्रम आंतरराष्ट्रीय समकक्षांच्या भव्यतेला प्रतिबिंबित करणारा ठरणार असून यामुळे केवळ प्रेरणाच नव्हे तर मोठा बदल देखील अनुभवायला मिळणार आहे. या कार्यक्रमामुळे भारतातील तळागाळातील कारागीर आणि समकालीन डिझायनर यांना सहभागी करून त्यांच्यात परस्पर संवाद, नावीन्य आणि सहयोगाची सुरुवात होईल, ज्यामुळे सर्जनशील अर्थव्यवस्थेला चालना मिळेल”.
या कार्यक्रमात डिप्लोमॅट्स, कलाकार, वास्तुविशारद, डिझायनर, क्युरेटर, सरकारी अधिकारी, गॅलरिस्ट आणि संग्रहालय कामकाजाशी संबंधित व्यावसायिकांनी लक्षणीय सहभाग नोंदवला. यावेळी'कॅपिटल थ्री' या जॅझ संगीत कलाकारांनी आपल्या मनमोहक संगीताने या कार्यक्रमाची रंगत वाढवली.
पंतप्रधान कार्यालय
पंतप्रधान करणार 125 व्या प्रबुद्ध भारत वर्धापन दिनाच्या सोहळ्याला 31 जानेवारीला संबोधित
नवी दिल्ली, 29 जानेवारी 2021
पंतप्रधान नरेंद्र मोदी प्रबुद्ध भारत,या स्वामी विवेकानंद यांनी 1896 साली सुरू केलेल्या रामकृष्ण मठाच्या नियतकालिकाच्या 125 व्या वर्धापन दिन सोहळ्याला दिनांक 31 जानेवारी 2021रोजी दुपारी 3:15 वाजता संबोधित करणार आहेत. या समारंभाचे आयोजन अद्वैत आश्रमाने केले आहे.
प्रबुद्ध भारत संबंधी:
प्रबुद्ध भारत ही पत्रिका भारताच्या प्राचीन अध्यात्मिक ज्ञानाचा प्रसार करण्यासाठी महत्त्वाचे माध्यम ठरले आहे. त्याचे प्रकाशन प्रथम चेन्नई  येथून सुरू झाले, तेथून ते दोन वर्षे प्रकाशित केले गेले, त्यानंतर ते अल्मोरा येथून प्रकाशित होत राहिले. काही दिवसांनंतर एप्रिल 1899मध्ये या पत्रिकेच्या प्रकाशनाची जागा अद्वैत आश्रम येथे हलविण्यात आली आणि तेथून ते आजतागायत प्रकाशित होत आहे.
काही महनीय व्यक्तीनी भारतीय संस्कृती, अध्यात्म, तत्वज्ञान इतिहास, मानसशास्त्र, कला आणि इतर सामाजिक विषयांवर लिखाण करून प्रबुद्ध भारतवर आपल्या लिखाणाचा ठसा उमटवला आहे.नेताजी सुभाषचंद्र बोस, बाळ गंगाधर टिळक, सिस्टर निवेदिता, अरबिंदो, माजी राष्ट्रपती सर्वपल्ली राधाकृष्णन अशा तेज:पुंज व्यक्तींनी या पत्रिकेत लेखन सहभाग घेतला होता.
अद्वैत आश्रम संपूर्ण प्रबुद्ध भारत संग्रह आपल्या संकेतस्थळावर उपलब्ध करून देण्याचे कार्य करत आहे.G.Chippalkatti/S.Patgaonkar/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
संरक्षण मंत्रालय
‘मेक इन इंडिया’ला आणखी चालना: संरक्षण मंत्रालयाचा भारतीय कंपनीशी मल्टी-मोड हँड ग्रेनेड्सच्या पुरवठ्यासाठी 409 कोटी रुपयांचा करार
नवी दिल्ली, 1 ऑक्टोबर 2020
‘मेक इन इंडियाला’ आणखी चालना देण्यासाठी संरक्षण मंत्रालयाच्या अधिग्रहण शाखेने मेसर्स इकॉनॉमिक एक्सप्लोजीव लिमिटेड  नागपूर या कंपनीसोबत भारतीय सैन्यदलासाठी 10,00,000 हातगोळ्यांसंदर्भात  सुमारे 409 कोटी रुपयांचा आज करार करण्यात आला. नवीन ग्रेनेड सध्या भारतीय सैन्यदल वापरत असलेल्या दुसऱ्या महायुद्धकालीन आराखड्याचे असुन, त्याची जागा नवीन हातगोळे घेतील.
मल्टीमोड हँड ग्रेनेड डिआरडिओ/टर्मिनल बॅलिस्टिक रिसर्च लॅबोरेटरीज  यांनी तयार केली आहेत, ज्याचे उत्पादन मेसर्स ईईएल, नागपूर कंपनी करेल. ग्रेनेड्सची एक विशिष्ट रचना आहे, त्यामध्ये ते आक्रमण आणि बचाव अशा दोन्ही परिस्थितीत वापरले जाऊ शकतील. ‘आत्मनिर्भरते’ला प्रोत्साहन देण्यासाठी केंद्र सरकारचा  सार्वजनिक-खासगी भागीदारीचा प्रमुख प्रकल्प आहे, ज्यात दारुगोळा तंत्रज्ञानात अत्याधुनिकता आणि 100% स्वदेशी सामग्री वापरण्याचा उद्देश आहे.B.Gokhale/S.Thakur/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 129
वस्त्रोद्योग मंत्रालय
वस्त्रोद्योगांना प्रोत्साहन संलग्न अनुदान योजनेसाठी अर्ज करण्यास केंद्र सरकारने दिली मुदतवाढ
कृत्रिम धाग्यांचे पोशाख, कृत्रिम धाग्यापासून तयार केलेली वस्त्रप्रावरणे आणि तंत्रज्ञान वस्त्रांची उत्पादने यासाठी 31 ऑक्टोबरपर्यंत नव्याने अर्ज मागवले
नवी दिल्ली, 31 ऑगस्ट 2023
केंद्रीय वस्त्रोद्योग मंत्रालयाने कृत्रिम धाग्यांचे पोशाख, कृत्रिम धाग्यांपासून तयार केलेली वस्त्रप्रावरणे = आणि तंत्रज्ञान वस्त्रोद्योग उत्पादने यातील उद्योगांना वस्त्रोद्योगासाठी असलेल्या प्रोत्साहन संलग्न अनुदान योजनेअंतर्गत अर्ज करण्यास अजून दोन महिने म्हणजेच 31 ऑक्टोबर 2023 पर्यंत मुदतवाढ दिली आहे.
या उद्योगांशी संबंधितांच्या विनंतीवरून हा निर्णय घेण्यात आला आहे. यापूर्वी मंत्रालयाने या योजनेत स्वारस्य असलेल्या उद्योगांसाठी नव्याने अर्ज मागवण्यास प्रोत्साहन संलग्न अनुदानासाठीचे पोर्टल 31 ऑगस्ट 2023 पर्यंत पुन्हा खुले करण्याचा निर्णय घेतला होता.R.Aghor/V.Sahajrao/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 36
शिक्षण मंत्रालय
नवीन शैक्षणिक धोरण-2020 च्या अंमलबजावणीचा केंद्रीय शिक्षणमंत्र्यांनी घेतला आढावा
नवी दिल्ली, 13 जानेवारी 2021
केंद्रीय शिक्षणमंत्री रमेश पोखरियाल निशंक यांनी मंत्रालयातील वरिष्ठ अधिकाऱ्यांसह नवीन शैक्षणिक धोरण-2020 च्या अंमलबजावणीचा आढावा घेतला.
या बैठकीत मंत्रीमहोदयांनी एका कृतीदलाच्या स्थापनेची सूचना केली. हे दल नवीन शैक्षणिक धोरण 2020च्या अंमलबजावणीसाठी शिक्षण मंत्रालयाच्या उच्चशिक्षण तसेच शालेय़ शिक्षण विभागांमध्ये योग्य समन्वय राखेल जेणेकरून विद्यार्थ्याला शालेय शिक्षण ते उच्च शिक्षण हा प्रवास अधिक सुलभतेने करता येईल. नवीन शैक्षणिक धोरणाच्या वेगवान अंमलबजावणीसाठी सचीवांच्या अध्यक्षतेखाली आढावा समिती व अंमलबजावणी समितीची स्थापना करण्याची सूचना मंत्रीमहोद्यांनी केली.
आपले लक्ष्य पॅकेज संस्कृतीपासून पेटंट संस्कृतीकडे नेण्याची आवश्यकता असल्यावर पोखरीयाल यांनी भर दिला. राष्ट्रीय शैक्षणिक तंत्रज्ञान मंच  व राष्ट्रीय संशोधन संस्था या धोरणाच्या यशाच्या दृष्टीने महत्वपूर्ण आहेत त्यामुळे 2021-2022 या वर्षांमध्ये त्यांची स्थापना करण्यात येईल. नवीन राष्ट्रीय शैक्षणिक धोरण आणि आता अस्तित्वात असलेले शैक्षणिक धोरण याच्यांतील सुसंगतता साधण्यासाठी काम करण्याचे आवाहन त्यांनी सर्व संबधितांना केले. उत्तम परिणामांसाठी औद्यागिक व शैक्षणिक क्षेत्रात बंध निर्माण करण्याच्या आवश्यकतेवरही त्यांनी भर दिला.
उच्च शिक्षणात नवीन राष्ट्रीय शैक्षणिक धोरणाच्या अंमलबजावणीसाठी 181 कार्यक्रम प्रस्तावित आहेत व या महत्वाच्या 181 कामांची कालमर्यादा व लक्ष्याच्या दिशेने होणाऱ्या प्रगतीमापनासाठी डॅशबोर्डही वापरला जाणार आहे. या अंमलबजावणीच्या दृष्टीकोनातून दिलेल्या कामांच्या प्रगतीचे आठवडी व मासिक आढावापत्रक  तयार करणे आवश्यक आहे. त्यामुळे अंमलबजावणीतील प्रगती सर्व संबधितांपर्यंत पोहोचेल.
U.Ujgare/V.Sahjrao/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 209
उपराष्ट्रपती कार्यालय
भारतीय चित्रपटसृष्टीच्या राष्ट्रीय संग्रहालयाला उपराष्ट्रपतींची भेट
मुंबई, 26 एप्रिल 2019
उपराष्ट्रपती एम. व्यंकय्या नायडू आज मुंबई दौऱ्यावर असून त्यांनी भारतीय चित्रपटसृष्टीच्या राष्ट्रीय संग्रहालयाला भेट दिली. या संग्रहालयामुळे चित्रपट रसिकांना चित्रपटसृष्टीच्या इतिहासातले त्यांचे आवडते चित्रपट, कलाकार आणि संगीताच्या जादुई दुनियेची रंजक सफर घडेल, असे मत उपराष्ट्रपतींनी व्यक्त केले.
भारतीय चित्रपट जगात सर्वाधिक लोकप्रिय असून प्रत्येक भारतीयाला सिनेमा बघणे आवडते. त्यामुळे हे प्रभावी माध्यम सामाजिक परिवर्तनाचे साधनही बनू शकते, असे ते म्हणाले. चित्रपट रसिकांना दर्जेदार, उत्तम, कथा दाखवून त्यांना शिक्षित आणि सक्षम करण्याचे काम चित्रपटसृष्टी करू शकते, असे मत त्यांनी व्यक्त केले. या चित्रपट संग्रहालयाला भेट दिल्यानंतर आपले अनुभव त्यांनी फेसबुकवर शेअर केले.
या कार्यक्रमाला राज्यपाल चे. विद्यासागर राव ही उपस्थित होते.
Link: https://m.facebook.com/story.php?story_fbid=442469006321018&id=167328870501701
B.Gokhale/R.Aghor/P.Kor
(Visitor Counter : 86
गृह मंत्रालय
गृह मंत्रालायाने कोविड-19 विरुद्धच्या लढयाच्या पार्श्वभूमीवर पुकारलेल्या देशव्यापी लॉकडाऊन संदर्भातील मार्गदर्शक तत्वांचा परिशिष्ट जारी
सवलतींच्या यादीमध्ये अतिरिक्त जीवनावश्यक वस्तू आणि सेवांचा समावेश
नवी दिल्ली, 29 मार्च 2020
गृह मंत्रालयाने सर्व मंत्रालये/विभागांना , कोरोना विषाणू विरुद्ध लढा देण्यासाठी राष्ट्रव्यापी लॉकडाऊन संदर्भातील मार्गदर्शक तत्वांसदर्भात एक परिशिष्ट आणि अनुवर्ती परिशिष्ट जारी केले आहे.
दुसर्या परिशिष्टात, 21 दिवसांच्या लॉकडाउनच्या संदर्भात आपत्ती व्यवस्थापन अधिनियम 2005 अंतर्गत वगळलेल्या जीवनावश्यक वस्तू आणि सेवांना अतिरिक्त श्रेणीत ठेवण्यात आले आहे.
परिशिष्ट दस्तावेज
B.Gokhale/S.Mhatre/D.Rane
(Visitor Counter : 72
पंतप्रधान कार्यालय
पंतप्रधानांनी इस्रायलचे पंतप्रधान बेंजामिन नेतान्याहू यांच्याशी संवाद साधला
नवी दिल्ली, 1 फेब्रुवारी 2021
पंतप्रधान नरेंद्र मोदी यांनी आज इस्रायलचे पंतप्रधान महामहिम बेंजामिन नेतान्याहू यांच्याशी दूरध्वनीवरून संवाद साधला.
29 जानेवारी 2021 रोजी नवी दिल्ली येथील इस्त्रायली दूतावासाजवळ झालेल्या दहशतवादी हल्ल्याचा पंतप्रधानांनी तीव्र निषेध व्यक्त केला. त्यांनी पंतप्रधान नेतान्याहू यांना आश्वासन दिले की इस्रायली राजनैतिक अधिकारी आणि त्यांच्या कार्यालयाच्या सुरक्षेला भारत सर्वाधिक महत्त्व देतो आणि दोषींचा शोध घेण्यासाठी आणि त्यांना शिक्षा करण्यासाठी सर्व यंत्रणा तैनात करेल. या संदर्भात दोन्ही नेत्यांनी भारतीय आणि इस्त्रायली सुरक्षा यंत्रणांमधील समन्वयाबद्दल समाधान व्यक्त केले.
उभय नेत्यांनी आपापल्या देशांमध्ये कोविड -19 महामारी विरूद्ध लढ्याच्या प्रगतीबद्दल एकमेकांना माहिती दिली आणि या क्षेत्रात अधिक सहकार्याच्या शक्यतेबाबत चर्चा केली.
रसायन आणि खते मंत्रालय
केंद्रीय मंत्री मनसुख मांडवीय यांनी आज पुण्यात लस उत्पादन केंद्राला दिली भेट
केंद्रीय बंदर, नौवहन आणि जलमार्ग राज्यमंत्री  आणि रसायन व खते राज्यमंत्री मनसुख मांडवीय यांनी लस उत्पादन प्रक्रियेविषयी अधिक माहिती घेण्यासाठी आणि लसीच्या उत्पादनाचा आढावा घेण्यासाठी आज पुण्यात सीरम इन्स्टिट्यूट ऑफ इंडियाच्या लस उत्पादन केंद्राला भेट दिली. केंद्रीय औषधनिर्माण विभागाच्या सचिव एस अपर्णा देखील यावेळी उपस्थित होत्या.
मांडवीय यांनी महामारी दरम्यान सीरम इन्स्टिट्यूट ऑफ इंडियाने पार पाडलेल्या उल्लेखनीय भूमिकेचे कौतुक केले. ते म्हणाले की पंतप्रधान नरेंद्र मोदी यांच्या नेतृत्त्वाखाली केंद्र सरकार सर्वांसाठी लस सुनिश्चित करण्यासाठी आपल्या सर्व लस विकासकांना आणि उत्पादकांना मदत करण्यासाठी कटिबद्ध आहे . त्यांनी उत्पादकाशी लसींचे उत्पादन वाढवण्याबाबत चर्चा केली.
नंतर, मांडवीय यांनी पुणे येथील पिंपरी स्थित हिंदुस्तान अँटिबायोटिक्स लि. येथे हात निर्जंतुकीकरण करणाऱ्या अल्कोहोलयुक्त उत्पादनाच्या अत्याधुनिक सुविधेचे उद्घाटनही केले.
या प्रसंगी ते म्हणाले की, जिची भारतात ही सुविधा उपलब्ध आहे अशी हिंदुस्तान अँटिबायोटिक्स लि. ही एकमेव सार्वजनिक क्षेत्रातील कंपनी आहे. कोविड -19 सह सर्व प्रकारचे संसर्ग कमी करणारे हे अल्कोहोल बेस हँड रब निर्जंतुकीकरण आहे. ते पुढे म्हणाले की हे तयार करण्यासाठी प्रोपेनॉल बेस आणि इथेनॉल बेसवापरला आहे आणि सर्व प्रकारच्या विषाणू आणि जिवाणूंना मारण्यासाठी अतिशय परिणामकारक आहे.
विज्ञान आणि तंत्रज्ञान मंत्रालय
DBT-BIRAC च्या मदतीने झायडस कॅडिलाने विकसित केलेल्या ZyCoV-D लसीला मिळाली आपत्कालीन वापराची मान्यता
मिशन कोविड सुरक्षा अंतर्गत DBT-BIRAC च्या भागीदारीने जगातील पहिली कोविड -19 DNA लस विकसित
नवी दिल्ली, 20 ऑगस्ट 2021
झायडस कॅडिलाला ZyCoV-D साठी आज म्हणजेच 20/08/2021 रोजी भारतीय औषध महानियंत्रकाकडून  कडून आपत्कालीन वापराला मान्यता मिळाली आहे. ही जगातील पहिली आणि भारताची स्वदेशी विकसित कोविड -19 साठी डीएनए आधारित लस 12 वर्षे आणि त्यावरील मुले आणि प्रौढांना दिली जाणार आहे. 'मिशन कोविड सुरक्षा' अंतर्गत केंद्र सरकारच्या जैव तंत्रज्ञान विभागाच्या भागीदारीने विकसित आणि BIRAC द्वारे कार्यान्वित, ZyCoV-D ला राष्ट्रीय बायोफार्मा मिशन फॉर प्रीक्लिनिकल स्टडीजच्या माध्यमातून कोविड -19 रिसर्च कन्सोर्टिया अंतर्गत ,पहिल्या आणि दुसऱ्या टप्प्यासाठी तर मिशन कोविड सुरक्षा अंतर्गत तिसऱ्या टप्प्यातील चाचणीला समर्थन मिळाले आहे. ही 3 मात्रांची लस जेव्हा दिली जाते तेव्हा सार्स -सीओव्ही -2 विषाणूचे स्पाइक प्रथिने तयार करते आणि रोगप्रतिकारक शक्ती निर्माण करते, जी रोगापासून संरक्षण देण्यात महत्वाची भूमिका बजावते. प्लास्मिड डीएनए प्लॅटफॉर्म प्लग-अँड-प्ले तंत्रज्ञानावर आधारित आहे जे विषाणूच्या उत्परिवर्तनांना सामोरे जाण्यासाठी मदत करू शकते.
तिसऱ्या टप्प्यातील क्लिनिकल चाचण्यांच्या अंतरिम निष्कर्षात 28,000 पेक्षा जास्त स्वयंसेवकांपैकी लक्षणे असलेल्या आरटी-पीसीआर बाधित रुग्णांमध्ये 66.6 टक्के प्रभावी असल्याचे आढळले आहे. कोविड -19. साठी भारतातली ही आतापर्यंतची सर्वात मोठी लस चाचणी आहे. या लसीने याआधी केलेल्या पहिल्या आणि दुसऱ्या टप्प्यातील क्लिनिकल चाचण्यांमध्ये मजबूत प्रतिकारशक्ती आणि सहनशीलता आणि सुरक्षा दाखवली आहे. तिन्ही क्लिनिकल चाचण्यांचे स्वतंत्र डेटा सेफ्टी मॉनिटरिंग बोर्ड  द्वारे निरीक्षण केले आहे.
M.Chopade/S.Kane/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 326
आरोग्य आणि कुटुंब कल्याण मंत्रालय
भारताच्या एकूण कोविड -19 प्रतिबंधक लसीकरण व्याप्तीने 185.04 कोटी मात्रांचा टप्पा केला पार
12-14 वर्षे वयोगटात 1.98 कोटींहून अधिक लसीच्या मात्रा देण्यात आल्या.
भारतात उपचाराधीन रुणसंख्या सध्या 11,871
गेल्या 24 तासात 1,086 नव्या रुग्णांची नोंद
कोरोनामुक्तीचा दर सध्या 98.76%
साप्ताहिक पॉझिटिव्हिटी दर सध्या 0.22%
आज सकाळी 7 वाजेपर्यंतच्या तात्पुरत्या अहवालांनुसार,भारतातील कोविड प्रतिबंधक लसीकरण व्याप्तीने 185.04 हून अधिक  मात्रांचा टप्पा पार केला. 2,22,69,994 लसीकरण सत्रांच्या माध्यमातून हे शक्य झाले आहे.
16 मार्च 2022 पासून 12-14 वर्षे वयोगटासाठी कोविड-19 प्रतिबंधक लसीकरण सुरू करण्यात आले. आतापर्यंत, 1.98 कोटींहून अधिक  किशोरवयीन मुलांना कोविड -19 प्रतिबंधक लसीची पहिली मात्रा देण्यात आली आहे.
आज सकाळी 7 वाजेपर्यंत प्राप्त झालेल्या अहवालानुसार एकूण मात्रांची गटनिहाय आकडेवारी खालीलप्रमाणे:
उपचाराधीन रुग्णसंख्येत घट होण्याचा कल कायम आहे, उपचाराधीन रुग्णसंख्येत आणखी घट होऊन ही रुग्णसंख्या 11,871 आहे. हे प्रमाण भारतात आढळलेल्या एकूण कोरोना रुग्णांपैकी 0.03% इतके आहे.
परिणामी, भारताचा कोरोनामुक्तीचा दर 98.76%.इतका आहे. गेल्या 24 तासांत 1,198 कोरोना रुग्ण बरे झाल्यामुळे आतापर्यंत कोरोनामुक्त झालेल्या रुग्णांची एकूण संख्या  4,24,97,567.इतकी झाली आहे.
गेल्या 24 तासात 1,086 नव्या कोरोना रुग्णांची नोंद झाली
गेल्या 24 तासात एकूण 4,81,374 कोविड-19 चाचण्या घेण्यात आल्या. भारताने आतापर्यंत एकूण 79.20 कोटी  चाचण्या केल्या आहेत
साप्ताहिक आणि दैनंदिन पॉझिटिव्हिटी दरांमध्येही सातत्याने घसरण होत आहे. देशातील साप्ताहिक पॉझिटिव्हिटी दर सध्या 0.22% आहे आणि दैनंदिन पॉझिटिव्हिटी दर देखील 0.23%. नोंदविण्यात आला आहे.